OpenLLM-France/wikimedia huggingface dataset:
# Ducados

Ducados és una marca de cigarretes popular a Espanya que és manufacturada per Altadis, una divisió d'Imperial Tobacco.

## Història

La marca va ser introduïda per Tabacalera el 1963 en la seva varietat de Ducados Negre, la qual es caracteritzava pel seu sabor fort i intens i els seus consumidors eren majoritàriament homes. Amb el mercat de llavors dominat per Jean, Tabacalera va aprofitar la seva influència com a importador de tabac a la península Ibèrica per retenir aquest tabac a les duanes i facilitar la penetració al mercat de la seva pròpia marca, Ducados, aconseguint desbancar el gegant de l'època. Els cigarrets de tabac negre van perdre popularitat progressivament pel fet que moltes dones detestaven la mala olor que deixaven a les seves boques. Per això, Altadis va treure al mercat Ducados Ros, una varietat amb un sabor més suau.
Ducados és, probablement, la marca de cigarretes espanyola més representativa pel seu intens sabor. Ducados s'elabora amb tabac 100% procedent de Canàries i és l'única marca de cigarretes industrials a Espanya els filtres de la qual són de color blanc, per la qual cosa és fàcilment distingible de la resta de marques. A causa de la seva popularitat, alguns turistes solen emportar-se alguns paquets com a record de la seva visita al país. És també conegut popularment com a trujas.

## Referències

* ↑ «Imperial Tobacco Espa�a - Espa�a - Marcas», 02-05-2012. Arxivat de l'original el 2012-05-02. [Consulta: 5 maig 2023].
* ↑ «Ducados - CigarettesPedia».
* ↑ «Ducados y Fortuna encabezan la lista de las marcas de tabaco que vuelven a subir: así queda el resto» (en castellà). Heraldo de Aragón. [Consulta: 5 maig 2023].
* ↑ «Ducados en Zigsam».
* ↑ «Spain Cigarettes - Ducados».
# Cairo Montenotte

Cairo Montenotte (en ligur Càiro o Câiru ; en piemontès Cäiri) és un comune italià, situat a la regió de la Ligúria i a la província de Savona. El 2015 tenia 13.269 habitants.
Per nombre d'habitants és la quarta comuna de la província, i la més poblada sense sortida al mar. És el principal centre de la vall Bormida, una àrea urbana de prop de 40.000 habitants. Per extensió és el segon més gran de la província i cinquè de la Ligúria

## Geografia

Té una superfície de 100,4 km² i les frazioni de Bellini, Bragno, Carnovale, Carretto, Chinelli, Ferrania, Montenotte Inferiore, Montenotte Superiore, Monti, Rocchetta di Cairo, San Giuseppe di Cairo i Ville. Limita amb Albisola Superiore, Altare, Carcare, Cengio, Cosseria, Dego, Giusvalla, Gottasecca, Pontinvrea, Saliceto i Savona.

## Evolució demogràfica

* Gràfica d'evolució de Cairo Montenotte entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat», 31-12-2015. Arxivat de l'original el 2 de maig 2017. [Consulta: 18 d’abril 2017].
# David Fernández Rodríguez

David Fernández Rodríguez (Oviedo, 6 de gener de 1972) és un exfutbolista asturià, que jugava com a davanter.

## Trajectòria

Sorgeix del planter del Reial Oviedo. A la temporada 92/93 debuta amb el primer equip en un encontre de la màxima categoria, però, l'arribada de Radomir Antić el va retornar al filial, a la vegada que endarreria la seua posició cap a la defensa. La temporada 94/95 és cedit a la Gimnástica de Torrelavega.
L'estiu de 1995, a falta de continuïtat a l'Oviedo, fitxa pel Real Avilés Industrial, de Segona B. El davanter seria un dels jugadors més importants del conjunt avilesí durant la segona meitat de la dècada dels 90, jugant 139 partits i marcant 28 gols. Començada la temporada 99/00, deixa l'Avilés per fitxar pel CP Mérida, de Segona Divisió.
Al conjunt extremeny no va tenir fortuna amb les lesions i va disputar 15 partits, en els quals va marcar 3 gols. El Mérida descendeix administrativament eixe any i l'asturià recala al Recreativo de Huelva. Ací recupera la titularitat, culminada amb l'ascens a primera divisió del 2002. Però, no hi té continuïtat i deixa l'equip andalús. En principi fitxa pel Burgos CF, però el club castellà sofreix un descens administratiu i acaba militant al Getafe CF, on amb prou feines apareix en 14 partits.
La temporada 03/04 milita al Racing de Ferrol, de Segona B, i a l'any següent retorna a Astúries per formar amb la Universidad de Oviedo. Es retiraria el 2006, després de jugar la darrera campanya a l'Astur.

## Enllaços externs

* Fitxa del jugador
# Casa Buxalleu

La casa Buxalleu és un edifici d'Arenys de Mar (Maresme) protegit com a bé cultural d'interès local.

## Descripció

És una casa de tres plantes amb portal i finestra a la planta baixa, un únic balcó uneix les dues obertures del primer pis i al segon hi ha finestres. A la planta baixa hi ha decoració de rajoles en forma de sanefes. La casa té l'aspecte de finals de segle passat o principis d'aquest, però a la llinda del portal d'entrada hi figura la data de 1783.

## Referències

* ↑ «Casa Buxalleu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Bedford (desambiguació)

«Bedford» té aquests significats:
* Duc de Bedford, títol nobiliari anglès
* Toponímia:
** Bedford (Anglaterra), capital del comtat de Bedfordshire (Anglaterra)
** Bedford (Indiana), població estatunidenca l'estat d'Indiana
** Bedford (Iowa), població estatunidenca l'estat d'Iowa
** Bedford (Kentucky), població estatunidenca l'estat de Kentucky
** Bedford (Massachusetts), població estatunidenca l'estat de Massachusetts
** Bedford (Nova Hampshire), població estatunidenca l'estat de Nova Hampshire
** Bedford (Nova York), població estatunidenca l'estat de Nova York
** Bedford (Ohio), població estatunidenca l'estat d'Ohio
** Bedford (Pennsilvània), població estatunidenca l'estat de Pennsilvània
** Bedford (Texas), població estatunidenca l'estat de Texas
** Bedford (Virgínia), població estatunidenca l'estat de Virgínia
** Bedford (Wyoming), població estatunidenca l'estat de Wyoming
** Bedford Park, població estatunidenca l'estat d'Illinois
** Bedford Heights, població estatunidenca l'estat d'Ohio
* Biografies:
** David Bedford, músic i compositor anglès
** Nathan Bedford Forrest (Chapel Hill, Tennessee, 1821 - Memphis, 1877), oficial sudista
# Abeliophyllum

Abeliophyllum (Forsythia Blanca) és un gènere monotípic de plantes amb flors dins la família de l'olivera (Oleàcia). La seva única espècie és Abeliophyllum distichum Nakai, endemisme de Corea, on és una espècie en perill en estat silvestre. Està relacionada amb el gènere Forsythia, però en difereix en el fet que les seves flors són blanques i no pas grogues.
És un arbust caducifoli que fa 1–2 m d'alt. Les seves fulles són pubescents i les flors són blanques i flairoses d'un cm de llargada. El fruit és una sàmara alada i arrodonida de 2–3 cm de diàmetre.
Es cultiva com planta ornamental.

## Referències

* University of British Columbia Botanical Gardens: Abeliophyllum distichum Arxivat 2006-09-24 a Wayback Machine.
# Anablepsoides micropus

Anablepsoides micropus és un peix de la família dels rivúlids i de l'ordre dels ciprinodontiformes. Es troba a Sud-amèrica: Brasil. Poden atènyer fins a 6 cm de longitud total.

## Referències

* ↑ Parenti, Lynne R. «The Killifishes: an Annotated Checklist, Synonymy and Bibliography of Recent Oviparous Cyprinodontiform Fishes: The Killifish Master Index» (en anglès). Copeia, 2002, 3, 01-08-2002, pàg. 881–883. DOI: 10.1643/0045-8511(2002)002[0882:]2.0.CO;2. ISSN: 0045-8511.
* 1 2 [Bailly, Nicolas; Capuli, Estelita Emily. «Anablepsoides micropus (Steindachner, 1863)» (en anglès). FishBase.
# A tres metres sobre el cel

A tres metres sobre el cel és la primera novel·la de l'escriptor italià Federico Moccia. Va ser publicada per primera vegada el 1992, en una edició pagada pel mateix autor i va esgotar-se immediatament. Llavors es va tornar a imprimir diverses vegades fins que va ser reeditada el 2004 i es va convertir en èxit de vendes. El 2008, Editorial Columna va editar la novela en català, traduïda per Daniel Montsech. El 2008 Frederico Moccia va publicar la segona part anomenada "Ho voglia di te" (Tinc ganes de tu), on va tornar a tenir el mateix èxit que amb la primera.

## Argument

La història parla de dos adolescents a la ciutat de Roma que volen caminar "a tres metres sobre el cel". Les noies se centren pels estudis, per les noves tendències i l'últim en moda. En canvi els nois es dediquen a viure la vida com si cada segon fos l'últim, els agrada la velocitat, la violència, el risc, les bandes... Babi i Step pertanyen cada un a mons diferents, i tenen objectius també molt diferents. Tot i així hi ha una cosa que els uneix: l'amor que senten l'un per l'altre, l'amor que els farà canviar: ella es farà més salvatge i arriscada, i en canvi ell es tornarà més tendre i sensible.

## Pel·lícula

La versió en pel·lícula va ser estrenada a Itàlia el 2004, protagonitzada per Ricardo Scamarcio amb el personatge de Step i Katy Saunders com a Babi. A l'Estat espanyol Antena 3 va comprar els drets i va fer l'adaptació, protagonitzada per Mario Casas Sierra actuant com a H (Step) i per María Valverde fent de Babi. Aquesta pel·lícula es va estrenar als cinemes espanyols el 3 de desembre de 2010, i va obtenir més èxit encara que la italiana. A3MSC va arribar 10 milions d'euros a les taquilles en un mes, i als 2 milions només al primer cap de setmana. Això la va convertir en la pel·lícula espanyola més taquillera d'Espanya de 2010.

## Referències

* ↑ Moccia, Federico. A tres metres sobre el cel. Columna, 2008. ISBN 8466409688.
* ↑ (castellà) "Tres metros sobre el cielo", película más taquillera del año

## Enllaços externs

* Pàgina web de Federico Moccia Arxivat 2021-04-21 a Wayback Machine. (italià)
# Danielle Darrieux

Danielle Darrieux (Bordeus, 1 de maig de 1917 - Bois-le-Roi, 17 d'octubre de 2017) va ser una actriu i cantant francesa. La seva llarga trajectòria comprèn 8 dècades i més d'un centenar de films.
És reconeguda pels seus papers en comèdies musicals, drames històrics, melodrames i comèdies, tant al cinema com al teatre. Va ser nomenada Comandant de la Legió d'Honor i era membre de l'Ordre des Arts et des Lettres. El 1985 li va ser entregat el César d'honor.

## Filmografia destacada

* Mayerling (1935)
* Ruy Blas (1947)
* Five Fingers (1952)
* Le rouge et le noir (1954)
* Alexander the Great
* Pot-bouille (1956)
* Pèrdua d'innocència (The Greengage Summer) (1961)
* Les senyoretes de Rochefort (Les Demoiselles de Rochefort) (1967)
* Vingt-quatre heures de la vie d’une femme (1968)
* Coco (1969)
* Les amants terribles (1973)
* Une chambre en ville (1982)
* Les Liaisons dangereuses (2003)

## Referències

* ↑ «Danielle Darrieux». Gran Enciclopèdia Catalana. Barcelona: Grup Enciclopèdia Catalana.
# Casa Burés

«Casa Burés» té aquests significats:
* Casa Antònia Burés
* Casa Francesc Burés
# Bellecombe

Bellecombe és un municipi francès situat al departament del Jura i a la regió de Borgonya - Franc Comtat. L'any 2007 tenia 92 habitants.

## Demografia
### Població

El 2007 la població de fet de Bellecombe era de 92 persones. Hi havia 32 famílies de les quals 8 eren unipersonals (8 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 73 habitatges, 33 eren l'habitatge principal de la família, 36 eren segones residències i 4 estaven desocupats. 65 eren cases i 7 eren apartaments. Dels 33 habitatges principals, 22 estaven ocupats pels seus propietaris, 5 estaven llogats i ocupats pels llogaters i 6 estaven cedits a títol gratuït; 1 tenia dues cambres, 4 en tenien tres, 7 en tenien quatre i 21 en tenien cinc o més. 22 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bellecombe el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 8 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 12 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 0 | 15 a 19 | 12 |
| 12 | 10 a 14 | 0 |
| 4 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 55 persones, 42 eren actives i 13 eren inactives. De les 42 persones actives 41 estaven ocupades (21 homes i 20 dones) i 1 aturada (1 dona i 1 dona). De les 13 persones inactives 3 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de construcció, 3 d'empreses d'hostatgeria i restauració i 1 d'una empresa classificada com a «altres activitats de serveis».
L'únic servei als particulars que hi havia el 2009 era un paleta.
L'any 2000 a Bellecombe hi havia 8 explotacions agrícoles que ocupaven un total de 512 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Bellecombe a l'INSEE.
* Évolution et structure de la population Fitxa amb el detall de dades de Bellecombe a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Abrikósivka

Abrikósivka (en ucraïnès: Абрикосівка, rus: Абрикоссовка, Abrikóssovka) és un poble de la República Autònoma de Crimea a Ucraïna, que el 2014 tenia 506 habitants. Pertany al districte rural de Saki. Fins al 1948 la vila es deia Ungut.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Alfonso María Rodríguez Salas

Alfonso María Rodríguez Salas, més conegut com a Foncho, (La Laguna, 29 d'abril de 1939 - L'Hospitalet, 20 de març de 1994) fou un futbolista canari de les dècades de 1950 i 1960.

## Trajectòria

Començà a destacar a les files del Club Deportivo Tenerife l'any 1956, on romangué dues temporades, jugant, a continuació una temporada al CD Eldenc i una altra al Reial Múrcia. L'any 1960 fitxà pel FC Barcelona, on jugà durant set temporades, fins al 1967. Debutà amb el club a les ordres de l'entrenador Ljubiša Broćić en un partit amistós enfront del Club Esportiu Europa. Fou titular en la final de la Copa d'Europa de l'any 1961 que el Barcelona va perdre davant el SL Benfica. Guanyà la Copa espanyola el 1963 i la Copa de Fires de la temporada 1965-66. A més disputà un total de 92 partits de lliga. La temporada 1967-68 fitxà pel Reial Saragossa, la seva darrere en actiu. Fou 2 cops internacional enfront Gal·les amb la selecció espanyol de futbol l'any 1961, on marcà un gol.

## Palmarès
### FC Barcelona

* Copa espanyola:
** 1962-63
* Copa de Fires:
** 1965-66

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Foncho». CD Tenerife, 22-06-2007. Arxivat de l'original el 2010-11-21. [Consulta: 20 gener 2013].
* ↑ «Alfonso Maria Rodriguez Salas». blaugranas.com, 03-09-2009. [Consulta: 20 gener 2013].
* ↑ «Foncho al Zaragoza». Diari ABC, 29-07-1957. [Consulta: 20 gener 2013].
* ↑ «Galeria de internacionales». Mundo Deportivo, 17-02-1989. [Consulta: 20 gener 2013].

## Enllaços externs

* Perfil a BDFutbol
# Districte de Samtse

El Districte de Samtse (antigament anomenat Samchi), és un dels 20 districtes que formen el regne de Bhutan. És la regió més occidental del país i limita per l'est amb el districte de Chukha i pel nord i nord-oest amb el districte de Haa. També comparteix frontera internacional amb els estats indis de Sikkim a l'oest i Bengala occidental al sud. Actualment té una superfície de 1.309,1 km² i es troba a una altitud compresa entre els 600 i els 3.800 metres sobre el nivell del mar.
El districte de Samtse està format per 15 municipis (anomenats gewogs): Samtse, Norbugang, Ugentse, Yoeseltse, Sang-Ngag-Chholing (Chargharey), Tading, Namgaycholing (Lahereni), Phuntshopelri (Pagli), Tashicholing (Sipsu), Norgaygang (Bara), Pemaling (Biru), Tendruk, Dungtoe, Denchukha i Dorokha.
La població del districte és de 62.590 habitants (2017) dels quals 5.396 viuen a la seva capital, Samtse (2017).

## Clima

La regió es troba en una latitud amb un clima subtropical. La temperatura mitjana es troba al voltant dels 15 °C durant l'hivern i els 30 °C durant l'estiu. La pluja oscil·la entre els 1.500 i els 4.000 mm de precipitació anual. Els estius solen ser calorosos i humits i els hiverns secs i moderadament frescos.

## Economia

Un 64% de la superfície de la regió està coberta per boscos i només el 8% està dedicada a la agricultura. El cultiu de l'arròs es fonamental en gran part del districte, juntament amb la mostassa, el blat de moro, les taronges i el cardamom. Les fonts d'ingressos més importants per la població venen de la venda i exportació de les nous d'areca, el gingebre, les taronges i el cardamom a la regió de Bengala occidental. Una altra font d'ingressos de la regió són els minerals com la dolomita i la quarsita que s'extreuen a la zona de Pugli.

## Ètnies

Al districte de Samtse hi trobem 3 grups ètnics principals. Els lhotshampa són una minoria que se situen també al districte de Chukha i que tenen la seva llengua pròpia, el lhotsamkha. Bàsicament són immigrants que van arribar a la dècada de 1950 procedents del Nepal i de les ciutats properes índies de Darjeeling i Kalimpong.
El segon grup que trobem a la regió son els doyaps, originaris del nord del districte i tenen el lhokpu com a llengua pròpia. El tercer grup ètnic són els adibashi, un grup de tribus índies originaris de poblacions properes de l'Índia.

## Referències

* 1 2 3 4 «About Dzongkhag» (en anglès). [Consulta: 16 novembre 2020].
* ↑ «Samtse, Bhutan - Travel Guide - Trodly» (en anglès). Arxivat de l'original el 2020-11-27. [Consulta: 18 novembre 2020].
* ↑ «Bhutan: Districts & Major Towns - Population Statistics, Maps, Charts, Weather and Web Information». [Consulta: 18 novembre 2020].
* 1 2 Bhutan, Tourism Council of. «Samtse». [Consulta: 18 novembre 2020].
# Calothamnus quadrifidus

Calothamnus quadrifidus és una espècie de planta de la família de les Mirtàcies que es distribueix per l'oest d'Austràlia. És un arbust que es troba a gran varietat de sòls i a gran varietat d'hàbitats.

## Referències

* ↑ «Calothamnus quadrifidus» a EOL. Data consulta: 31 de març de 2014.
# Aldicarb

L'aldicarb (2-metil-2-(metiltio) propanal O-(N-metilcarbamoil) oxima) és un compost químic que pertany a la família dels carbamats i és emprat fonamentalment com a insecticida. És la substància activa en el Temik, un plaguicida que és eficaç contra els tisanòpters, àfids, aranyes vermelles, Lygus i minadors de les fulles, però s'utilitza principalment com a nematicida. Es troba prohibit a la UE des del 2003, es va autoritzar excepcionalment a conreus fins al 2007, ara no es pot tenir, comercialitzar ni fer servir.

## Referències

* ↑ Payne, L. K. Jr.; Stansbury, H. A. Jr.; Weiden, M. H. J. «Synthesis and Insecticidal Properties of Some Cholinergic Trisubstituted Acetaldehyde O-(Methylcarbamoyl)oximes». Journal of Agricultural and Food Chemistry, vol. 14, 4, July 1, 1966, pàg. 356-365. DOI: 10.1021/jf60146a007.
* ↑ «PubChem - Aldicarb (CID: 9570071)». PubChem. National Library of Medicine. [Consulta: November 7, 2021].
* ↑ «Toxic Pesticide Banned after Decades of Use». Scientific American, August 18, 2010. [Consulta: 3 desembre 2012].
* ↑ «News Release: Nov. 5, 2009: Authorities Investigate Contaminated Corn in Eastland County» (en anglès). Texas Parks and Wildlife. [Consulta: 21 abril 2024].
# Danielle Carter

Danielle Carter es una davantera de futbol internacional amb Anglaterra des del 2015. Va marcar un hat-trick al seu debut, contra Estònia.
Va marcar el gol de la victòria a la final de la Copa d'Anglaterra 2015/16 (Arsenal 1-0 Chelsea).

## Trajectòria

| Temporades | Club | Títols | Selecció (fases finals) |
| | Leyton Orient 0 | | Eurocopa sub-17 2008 (4t lloc) — 0 gols Mundial sub-17 2008 (4t lloc) — 6 partits, 2 gols |
| 09/10 - act. 0 0 | Arsenal FC 0 0 | 3 Lligues, 4 Copes, 4 Copes de la Lliga 0 0 | Mundial sub-20 2010 (1a fase) — 3 partits, 0 gols Eurocopa sub-19 2012 (1a fase) — 1 partit, 0 gols Universiada 2013 (campió) — 4 gols |

## Referències

* ↑ The Guardian
* ↑ BBC Sport
# Cascades Mutarazi

Les cascades Mutarazi, de 772 metres d'altura, són les cascades més altes de Zimbàbue, les segones més altes d'Àfrica i les sisenes més altes del món.
Les cascades Mutarazi es troben a la província de Manicaland, en la part oriental de Zimbàbue, a 200 km a l'est de la capital, Harare.

## Descripció

Les cascades Mutarazi estan formades per dos salts d'aigua; el salt més alt té 479 metres d'atura, i entre els dos salts d'aigua sumen 772 metres d'altura. La cascada fa 15 metres d'amplada i es troba a 1.719 metres sobre el nivell del mar.
Les cascades Mutarazi es troben al Parc Nacional de les Cascades Mtarazi, a la serralada oriental (Eastern Highlands) de Zimbàbue.

## Entorn

L'entorn de les cascades Mutarazi està format per turons, però a les rodalies es troben muntanyes. El punt més elevat al voltant de les cascades és de 1.829 metres sobre el nivell del mar, situat a 1,2 km a l'oest de les cascades.
La densitat de població al voltant de les cascades de Mutarazi és de 72 h/km².
La vegetació al voltant de les cascades és de sabana.

## Clima

El clima de la zona és subtropical humit. La temperatura mitjana és de 21 °C. L'octubre és el mes més càlid, amb 26 °C i el més fred és juny, amb 16 °C. La precipitació anual és de 1.269 mil·límetres. El desembre és el mes més plujós, amb 324 mm de pluja i el mes més sec és agost, amb 5 mm de pluja.
Cascades Mutarazi :
Diagrama climàtic :
Conversió imperial
GFMAMJJASOND
11
81
63
9,3
77
63
5,4
77
59
4,3
73
57
0,7
73
57
0,5
68
52
0,4
70
52
0,2
79
55
0,7
88
61
2,1
93
64
2,3
90
63
13
82
64
mitjana de temperatures màx. i mín. en °F
precipitacions totals en polzades :

## Referències

* ↑ «NASA Earth Observations: Population Density». NASA/SEDAC. Arxivat de l'original el 2016-02-09.
* ↑ Peel, M C; Finlayson, B L «Updated world map of the Köppen-Geiger climate classification». Hydrology and Earth System Sciences, 11, pàg. 1633-1644. DOI: 10.5194/hess-11-1633-2007.
* 1 2 «NASA Earth Observations Data Set Index». NASA. Arxivat de l'original el 2020-05-10.
* ↑ «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Arxivat de l'original el 2020-05-11.

## Vegeu també

* Llista de cascades

## Enllaços externs

* Mutarazi Falls (anglès)